От 10.03.2017 г.поради напускане на страната не живея в жилището което притежавам.На 15.11.2018 г.се прибрах за 5 дена,тогава дойде домоуправителката и ми заяви,че им дължа такса вход и за ремонт на асансьора,който щял да бъде със чип за ползването му,живея на 4-тия етаж.От 16.11.2018 г.не съм стъпвал там и не знам какво са направили.Домоупрвителката ми заяви,че може да ме съди за неплащане на общи разходи по закона за общата собственост.Има ли право на това?




По зокона за ообщата собственост
================================

 

Съгласно чл. 51, ал. 3 от Закона за управление на етажната собственост – общото събрание с мнозинство повече от 50 на сто от идеалните части от общите части може да реши собственик, ползвател или обитател, който отсъства повече от 30 дни в рамките на една календарна година да заплаща за времето на отсъствие 50 на сто от разходите за управление и поддържане. За отсъствието се уведомява писмено председателят на управителния съвет (управителят).  

Както обяснявате случая, не сте информирали писмено управителя, поради което не е взето решение на общото събрание в горния смисъл. Предвид горното, дължите на общо основание както заплащането на разходите за управление и поддържане, така и разходите за ремонт на общи части. Управителят на етажната собственост въз основа решение на общото събрание може да подаде заявление в съда срещу Вас за издаване на заповед за изпълнение на парично задължение. 


Поздрави,  

адв. Николина Митова  

0898 303092


